cyanic-selkie/wikianc huggingface dataset:
Diarchija
Kiek specifinis atvejis buvo Inkų imperija, kurioje valstybės valdymo postai buvo padalinti lyg į dvi dalis. Tokius porinius postus užimdavo skirtingi žmonės, tačiau postai nebuvo visiškai lygiaverčiai, vienas buvo aukštesnis (hanan), kitas žemesnis (hurin).
Dabar diarchija egzistuoja šiose valstybėse:
Hanso Kristiano Anderseno medalis
Hanso Kristiano Anderseno medalis – aukščiausias tarptautinis apdovanojimas, skiriamas vaikų rašytojams ir knygų iliustratoriams. Teikiamas kas antri metai: nuo 1956 m. – rašytojams, o nuo 1966 m. – ir knygų iliustratoriams. Hanso Kristiano Anderseno medalis savo svarba prilyginamas Nobelio premijai.
Apdovanojimo steigėja – Tarptautinė vaikų ir jaunimo knygos taryba (IBBY). Medalis (kartu su diplomu) įteikiamas pasauliniame IBBY kongrese.
H. K. Anderseno medalis teikiamas tik dabar gyvenantiems ir kuriantiems menininkams už naujausius, vertingiausius kūrinius. Antrą kartą tam pačiam asmeniui apdovanojimas neteikiamas.
Pašlūžmio pagrindinė mokykla
Klaipėdos rajono Pašlūžmio pagrindinė mokykla – dieninė, savarankiško mokymosi bendrojo lavinimo mokykla Klaipėdos raj. Daukšaičiuose, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 191791618. Steigėjas Klaipėdos rajono savivaldybės taryba. Filialas: Pašlūžmio pagrindinės mokyklos Šalpėnų skyrius.
Jonas Algirdas Antanaitis
Jonas Algirdas Antanaitis (1921 m. rugpjūčio 19 d. Rimšinių k., Pakruojo rajonas – 2018 m. rugsėjo 9 d.) – buvęs Lietuvos ūkio, politinis ir visuomenės veikėjas.
Biografija
Tėvas ūkininkas daugelį metų buvo Pašvitinio valsčiaus viršaitis. Baigė Joniškio gimnaziją, 1939 m. įstojo į Vytauto Didžiojo universiteto Inžinerijos fakultetą, kurį 1944 m. baigė ir įgijo inžinieriaus statybininko specialybę.
1944 m. universitete pradėjo dėstyti statybos darbų organizavimą. Dar studijuodamas dalyvavo ateitininkų veikloje. 1941 m. birželio 23 d. sukilimo dalyvis. Nuo 1942 m. dalyvavo pogrindinėje Lietuvių fronto veikloje. 1944 m. rudenį vienas iš Lietuvos išlaisvinimo tarybos iniciatorių. 1945 m. vasarą sovietinio saugumo suimtas ir nuteistas už politinę veiklą. Iki 1954 m. kalėjo šiaurėje, daugiausia Vorkutos specialaus režimo lageryje.
1957 m. sugrįžęs į Lietuvą dirbo projektuotoju, 1977–1995 m. Pramonės statybos projektavimo instituto vyriausiasis konstruktorius. Nuo 1995 m. spalio 14 d. iki 1996 m. lapkričio 22 d. Seimo narys.
Buvo Sukilėlių sąjungos pirmininko pavaduotojas. Sutuoktinė Janina, vaikai Paulius, Vytautas.
Renegatas
Renegatas  – 1987 m. italų sukurta veiksmo komedija, kurioje pagrindinius vaidmenis atlieka Terensas Hilas ir jo įsūnis Rosas Hilas.
Jonas Algirdas Antanaitis
Įvertinimas
2000 m. apdovanotas Kariuomenės kūrėjų savanorių medaliu, Lietuvos nepriklausomybės medaliu, 2001 m. Vyčio Kryžiaus ordino Riterio kryžiumi.
Renegatas
Tai antrasis ir paskutinis jų bendras pasirodymas kine po juostos Donas Kamilo. Rosas turėjo vaidinti ir paskesniame Terenso Hilo filme Laimingasis Lukas, tačiau 1990 m., būdamas 16, jis žuvo automobilio avarijoje.
Klykių ežeras
Klykių ežeras yra ežeras rytų Lietuvoje, Utenos rajone, Tauragnų seniūnijoje, 3,5 km į šiaurės vakarus nuo Tauragnų, į pietvakarius nuo kelio. Plotas 51,3 ha. Ilgis iš šiaurės vakarų į pietryčius 1,8 km, plotis 0,44 km. Paviršiaus altitudė 185,6 m. Didžiausias gylis 42,6 m (ežero viduryje), vidutinis gylis 14,3 m. Baseino plotas 1,9 km². Kranto linijos ilgis 4,3 km. Ežeras rininės kilmės, priklauso Žeimenos baseinui. Apie 10 m ilgio upelis teka iš Klykių ežero į Politiškių ežerą į pietryčius. Ežero pratakumas 8 %. Krantai aukšti, statūs, vietomis apaugę mišku. Vakarinėje ir rytinėje pakrantėse stūkso miškai. Potvynių metu nedideliu upeliu jungiasi su Politiškių ežeru.
Renegatas
Pagrindiniai aktoriai
left|thumb|120px|Rosas ir Terensas Hilai
Klykių ežeras
Prie ežero yra Klykių ir Inkartų kaimai. Už 1 km yra Klykių kalnas ir Klykių piliakalnis. Veikia 4 kaimo turizmo sodybos. Prie Klykių kaimo yra įrengta poilsiavietė.
Renegatas
Turinys
Lukas ir Briedis – buvę armijos draugai, kurių keliai išsiskyrė. Lukas klajoja vienas po šalį su džipu ir žirgu, vardu Džo Braunas, bei įvairiais būdais ieško galimybių užsidirbti. Tuo tarpu Briedis pakliūna į kalėjimą ir prašo Luką pasirūpinti jo paaugliu sūnumi Metu. Briedis laimėjo kortomis žemės sklypą su namu Arizonoje ir nori, kad Lukas su Metu ten pabūtų keletą metų, kol šis taps pilnametis.
Klykių ežeras
Ežerėvardis kilęs nuo Klykių kaimo vardo.
Renegatas
Turinys
Komplikuotas paauglys puikiai valdo peilį, bičiuliaujasi su rokeriais ir pradžioje nepatikliai žiūri į tėvo draugą, tačiau kelionėje patirti išbandymai priverčia juodu pradėti gerbti vienas kitą.
Arizonoje jų laukia religinei bendruomenei priklausantys kaimynai ir Juristo vadovaujami žmonės, norintys nupirkti žemę bei įkurti čia naują miestą. Nusprendęs pasipriešinti šiems planams, Lukas susiduria su praeities šešėliais iš tarnybos armijoje laikų.
Banato Dvoras
Banato Dvoras – kaimas šiaurės Serbijoje. Pusė gyventojų yra serbai, pusė – vengrai. Gamtinių dujų talpykla.
Sportas
Kaime iki 2006 m. žaidė Buducnost Banatski Dvor futbolo klubas.
Inkaro stadionas
Stadionas pastatytas 1937 m. Dar 2009 m. LFF III lygos namų rungtynes čia žaidė „Švaito“ komanda. Taip pat čia treniravosi Lietuvos pirmosios lygos pirmenybėse rungtyniaujančios Kauno „Atleto“ ir „Kauno Jėgerių“ komandos, jauni žaidėjai.
Sėdimų vietų žiūrovams nėra, aikštės veja nebloga. Išlikę žiūrovų tribūnų betoniniai karkasai, yra nedidelis buitinis pastatas, sargo namelis. Šiuo metu stadionu naudojasi Kauno futbolo mėgėjų klubai, vyksta Kauno apskrities futbolo federacijos varžybos.
“Inkaro” stadione kelią į didįjį sportą pradėjo Lietuvos futbolo legendos Gintautas Kalėdinskas, Benjaminas Zelkevičius, Valdas Ivanauskas ir daugelis kitų pripažintų meistrų. miniatiūra|250px|left|Įėjimo vartai
Statusas
Buvęs vienas geriausių miesto stadionų po privatizacijos tapo apleistas. Jis perėjo su žlugusiu EBSW koncernu siejamų struktūrų žinion, bendrovei „Corporate Property Holding“, privatiems asmenims. Kauno miesto savivaldybės Kūno kultūros ir sporto skyriaus pažadai perimti stadioną visuomenės poreikiams lieka neįgyvendinti.
Azerbaidžanas Eurovizijos šokių konkurse
Azerbaidžanas Eurovizijos šokių konkurse dalyvavo pirmą kartą - 2008 m. ir užėmė 5 vietą.
Kompaktinis automobilis
250px|thumb|right|[[Ford Focus kompaktinis automobilis]] Kompaktinių automobilių klasė – automobilių klasė pagal Šiaurės Amerikoje naudojamą skirstymą. Kompaktinis automobilis yra didesnis nei subkompaktinės klasės, bet mažesnė nei vidutinės klasės automobilis. Kompaktinių automobilių ratų bazė dažniausiai yra ne trumpesnė nei 2,54 m ir ne ilgesnė nei 2,67 m. XX a. 7 dešimtmetyje kompaktinė klasė buvo pati mažiausia, tačiau 8 dešimtmetyje gamintojai pristatė dar mažesnius automobilius tokius kaip: AMC Gremlin, Chevrolet Vega ir Ford Pinto.
Atžagareivis
Atžagareiviais prieškarinėje Lietuvos visuomenėje revoliuciškai nusiteikusios grupės („pirmeiviai“) vadino „reakcionierius“, „pažangos priešus“, o dažnai ir visus pasisakančius prieš šių grupuočių veiklą. Vėliau gyvojoje kalboje šis terminas išnyko.
Pirmeiviais buvo vadinami socialdemokratai ir demokratai, o atžagareiviais – krikščionys demokratai, daugiausiai kunigai.
Jūrų klounai
Jūrų klounai (Amphiprion) – vienuolžuvinių (Pomacentridae) šeimos žuvų gentis, kuriai priklauso labai spalvingos, judrios, dygliuotais nugaros pelekais žuvys. Labai populiarios jūrų akvariumų žuvys. Gyvena simbiozeje kartu su aktinijomis, kurios užtikrina jūrų klounams saugumą. Minta kitomis smulkiomis žuvelėmis, bestuburiais. Išneršia apie 200 didelių ikrų.
Gentyje yra 26 rūšys:
ir kt.
Litomeržicės
Litomeržicės  – miestas Ūsčio krašte, Čekijoje. Litomeržicių rajono administracinis centras. Įsikūręs Elbės ir Ohrės upių slėnyje. Nutolęs 64 km į šiaurės vakarus nuo Prahos. 24 136 gyventojai (2014 m. duomenys).
Istorija
Litomeržicės – vienas seniausių Čekijos miestų. II amžiuje Ptolemėjaus žemėlapyje germanų miestas buvo vadinamas Nomisterium. Įkurtas X a. vietoje medinio slavų forto. Karališko miesto privilegijos suteiktos 1219 m. XII–XVII a. Šventosios Romos imperijoje buvo svarbus prekybos centras. Protestantams pralaimėjus karą, miesto gyventojai buvo priversti priimti katalikybę, arba palikti miestą. 1655 m. Litomeržicės tapo vyskupo rezidencija.
Kazvinas
Kazvinas  – miestas šiaurės vakarų Irane, 165 į šiaurės vakarus nuo Teherano, Elburso kalnų pietinėje papėdėje. Provincijos sostinė. Virš 330 tūkst. gyventojų. Iš miesto plentai ir geležinkeliai veda į Teheraną ir Tebrizą.
Vystoma tekstilės, elektrotechnikos, maisto (mėsos, vyno, vaisių ir daržovių apdorojimo) pramonė. Prekiaujama provincijoje išauginta žemės ūkio produkcija. Veikia keletas universitetų, technikos institutas.
Paveldas
Kazvinas žymus savo gausiu architektūriniu paveldu. Čia gausu skirtingų laikotarpių mečečių: Kabir Džamės (Seldžiukų laikotarpio, ~IX a.), Sandžidės (greičiausiai Seldžiukų), Pandže Ali (Sefevidų laikotarpio, pastatyta karališkajam haremui), Alnabi (kadžarų laikų, XVI a.), Heidarijės, Salehijės (1845 m.), Sardaro (1853 m.), Aminihos (1897 m.). Kiti miesto paminkliniai pastatai yra Čehel Sotuno rūmai (Sefevidų laikų, dabar miesto muziejus), Mohamado Abad Chorelio karavansarajus, Keisarijės turgus, Salehijės ir Sardaro medresės, Safos pirtis (1881 m.), Kuško ir Teherano vartai (abeji XX a. pr.). Kazvine yra keletas būdingų persiškų vandens rezervuarų, vadinamų ab anbarais: Chano (1799–1873 m.), Lalu (1846 m.), Zargaros (1867 m.) ir Hadž Kazemo (1878 m.).
Istorija
Kazvino pavadinimas siejamas su kaspijų tautovardžiu.
Kazvinas yra istoriniame Persijos Irako regione. Miestas buvo įkurtas Sasanidų dinastijos šacho Šapūro II (~250 m.) ir pavadintas Šad Šapūru. Sasanidų laikais miestas buvo svarbiu prekybinis centras ir zoroastrizmo piligrimystės vieta. Įsigalėjus islamui VII a. miestas tapo šios religijos centru. Abasidų laikais (750–1258 m.) Kazvinas tapo provincijos centru, 786–809 m. apjuostas gynybiniais įtvirtinimais. XI–XVI a. mieste įsigalėjo tiurkai, vėliau mongolai, tuo metu Kazvinas sunyko. Miesto atsigavimas prasidėjo 1502 m., kai į valdžią grįžo persų Sefevidų dinastija. 1598 m. Kazvinas tapo visos šalies sostine (iš Tebrizo perkelta Šacho Tahmaspo I iniciatyva). XVIII a. pab. tapo svarbiu visų Artimųjų Rytų prekybiniu centru. Vėliau išagus Teheranui Kazvino reikšmė sumažėjo. Nukentėjo nuo Rusijos antpuolių abiejų pasaulinių karų metu, bei vidinių neramumų metu.
Karalienė regentė
thumb|[[Elžbieta II – Jungtinės Karalystės valdančioji karalienė 1952–2022 m.]] Valdančioji karalienė arba karalienė regentė – monarchė, turinti visas karaliaus valdžios galias. Tuo ji skiriasi nuo karalienės konsortės, kuri tėra karaliaus žmona ir oficialių valdymo galių neturi.
Visose dabartinėse monarchijose, kur moteris gali užimti sostą, valdančiosios karalienės vyras nėra karalius, jis paprastai turi princo titulą.
Išimtys: Vėliau Anglijos valdančių karalienių vyrų titulai buvo tik princai, o vienintelis karalienės Viktorijos vyras princas Albertas turėjo oficialų princo konsorto titulą.
Nuo vėlyvųjų viduramžių iki XX a. karaliaus sostą paprastai užimdavo vyrai pagal pirmagimystės teisę – sosto įpėdiniu tapdavo vyriausias sūnus. Jei sūnų nebūdavo, pereidavo prie dukterų pirmagimystės. Kai kuriose šalyse moterims būdavo (kartais ir tebėra) uždrausta užimti sostą:
Paskutiniais XX a. metais Švedijos, Norvegijos, Belgijos ir Nyderlandų valstybėse buvo pakeisti įstatymai, jose karaliaus sostas bus užimamas pagal pirmagimystės teisę neatsižvelgiant į lytį.
fa:شهبانو 女皇帝
Dambava
Dambava vadinami kaimai:
Mažasis tobis
Mažasis tobis (Ammodytes tobianus) - tobinių šeimos jūrinė žuvis. Minta planktonu, mailiumi, vėžiagyviais. Didžiausias dydis - 20 cm.
Песчанки (род рыб)
Achenas
Achenas – miestas Vokietijos vakaruose, Šiaurės Reino-Vestfalijos žemėje, Belgijos ir Nyderlandų pasienyje. Išvystyta elektrotechnikos (elektros variklių, kineskopų, kaitinamųjų lempų gamyba), maisto (yra šokolado fabrikas), tekstilės, chemijos (daugiausia gumos), stiklo pramonė; taip pat metalo apdirbimas, mašinų (staklių, vagonų) gamyba. Prie Acheno kasamos akmens ir rusvosios anglys. Kasmet mieste vyksta tarptautinės jojimo varžybos. Yra meno, spaudos muziejai, aukštoji technikos mokykla (universitetas; veikia nuo 1980 m.), aukštoji muzikos mokykla.
Architektūra
Mieste yra VIII–IX amžiaus katedra (Pasaulio paveldo paminklas) su vėlyvojo bizantiškojo stiliaus aštuonkampe koplyčia (statyta nuo 793 m. iki ~800 m., statytojas Odas Mecietis ) ir gotikiniu choru; gotikinė rotušė (pastatyta ~1376 m., 1902 m. perstatyta) su restauruotomis imperatorių salėmis; XV–XVI amžiaus Šv. Pauliaus ir Šv. Mikalojaus bažnyčios (per II pasaulinį karą apgriautos, vėliau restauruotos) bei miesto įtvirtinimų fragmentai.
Istorija
Akvisgranas – nuo I amžiaus pr. m. e. keltų ir romėnų gyvenamas gydomųjų versmių kurortas. 470 m. nukariautas frankų. Nuo 788 m. ar 789 m. Karolio Didžiojo rezidencija; Karolingų kultūros centras. Nuo 936 m. iki 1531 m. Achene karūnuota dauguma Vokietijos karalių. 1165 m. ir 1215 m. gavo miesto teises. Nuo 1250 m. – laisvasis imperijos miestas. Perkėlus imperatorių karūnaciją į Frankfurtą, po religinių karų ir 1656 m. gaisro Achenas nyko. Naujaisiais laikais daugelio taikos konferencijų (1668 m. po Devoliucinio karo, 1748 m. po Austrijos įpėdinystės karo), kitų tarptautinių susitikimų vieta. 1792 m. miestas užimtas prancūzų, 1815 m. perduotas Prūsijai. Per II pasaulinį karą labai sugriautas; iki 1966 m. atstatytas.
Semianuvkos Šv. Jurgio parapija
'''Semianuvkos Šv. Jurgio parapija''' - viena iš Hainuvkos stačiatikių dekanato parapijų, Semianuvkos kaime. Parapija įkurta 1957 metais. Parapijoje yra XVIII a. amžiuje pastatyta Semianuvkos Šv. Jurgio cerkvė.
Aspirinas
Aspirinas (, acetilsalicilo rūgštis) – analgetikų grupės vaistas, salicilio rūgšties darinys. Blogai vandenyje tirpstantys balti kristaliniai milteliai. Mažina karščiavimą, malšina skausmą, gydo reumatą. Vartojamas tabletėmis.
Istorija
Žodis „aspirin“ yra sudarytas iš a- (pagal acetilo grupę) + -spir- (nuo spiraea gėlės) ir -in (pagal vaistų to meto pavadinimo galūnių taisykles). 1899 m. kovo 6 d. F. Bajeris (Friedrich Bayer) užregistravo žodį Aspirin kaip prekinį ženklą.
Po pirmojo pasaulinio karo remiantis Versalio sutartimi Vokietijos firma Bayer turėjo atsisakyti Aspirin prekinio ženklo ir patentų teisių valstybių sąjungininkių rinkose. 1918 m. „Sterling Drug“ korporacija nusipirko iš JAV teisę į aspirino prekinį ženklą, taip pat visus kitus Bayern prekybos ženklus (patentus). Tačiau dar iki pirmojo pasaulinio karo pabaigos Bayer buvo nepajėgi sustabdyti varžovų nuo formulės kopijavimo. Taigi, rinka buvo perpildyta įvairaus tipo aspirinų ir žmonės jau nebegalėjo atskirti originalaus aspirino gamintojo. XX a. 6-ame dešimtmetyje JAV federalinis teismas nusprendė, kad aspirino prekinis ženklas negali būti Sterling Drug išimtinė nuosavybė ir nuo to laiko žodis „aspirinas“ ten tapo bendriniu.
Chojnuvekas
Chojnuvekas – kaimas Lenkijos šiaurės rytuose, Grajevo valsčiuje, Grajevo apskrityje, Palenkės vaivadijoje. Kaimas yra apie 7 km į vakarus nuo Grajevo ir apie 79 km į šiaurės vakarus nuo vaivadijos centro Balstogės.
Arundinarija
Arundinarija (Arundinaria) – miglinių (Poaceae) šeimos, bambukinių (Bambusoideae) pošeimio augalų gentis. Paplitusi JAV, palei rytinę pakrantę, bei Rytų Azijoje.
Aukštis 0,5–8 m. Šakniastiebiai greitai augantys.
Rūšys
Yra apie 50 rūšių.
Degučių herbas (Šilutė)
Degučių herbas – Degučių kaimo (Šilutės rajono savivaldybė) heraldinis simbolis.
Aprašas
Raudoname skydo lauke prie stilizuoto žalio augančio medelio žalia skydo papėde žingsniuoja auksinis elnias su sidabriniais ragais ir akimi.
Istorija
Naujasis Degučių herbas buvo patvirtintas Lietuvos Respublikos Prezidento 2006 m. lapkričio 30 d. Etalono autorius – Rolandas Rimkūnas.
Angra do Heroišmas
Angra do Heroišmas  – miestas Portugalijoje, Azoruose, svarbiausias Terseiros saloje. Įsikūręs salos pietinėje pakrantėje, prie Angros įlankos ir Monte Brazilo pusiasalio. Yra jūrų uostas. Mieste įsikūrę pagrindiniai Azorų teismo rūmai, o Angra do Heroišmo katedra yra Azorų arkivyskupystės centras.
Angra do Heroišmas yra seniausias Azorų miestas ir istorinė salyno sostinė. Miestas pasižymi istorine architektūra – yra senovinė centrinė aikštė, Šv. Jono Krikštytojo tvirtovė (pastatyta 1567 m.) bei dar keletas mažesnių tvirtovių, 9 konventai, keletas XV–XVI a. barokinių bažnyčių, Generalkapitonų rūmai, XVII a. Betenkūrų rūmai. 1983 m. Angra do Heroišmas įtrauktas į UNESCO pasaulio paveldo sąrašą.
Istorija
Angra do Heroišmas įkurtas 1478 m. Alvaro Martinšo. Miestas tapo strategiškai svarbiu uostu ir karine baze.
F.A.M.E. apdovanojimas
F.A.M.E. apdovanojimas – 2006 m. įsteigtas apdovanojimas, skiriamas pornografijos kino pramonės atstovams. Jį įkūrė suaugusiems skirtas žurnalai „Genesis“ ir „AVN“, kino kompanija „Adam & Eve“ ir DVD paštu pristatymo tarnyba „WantedList“.
Nugalėtojai yra skelbiami Los Andžele vykstančio erotikos šou metu.
S/2003 J 16
S/2003 J 16 – natūralus Jupiterio palydovas. Atrastas 2003 m. astronomų komandos, kuriai vadovavo Brett J. Gladman (Scott S. Sheppard, David C. Jewitt, Jan Kleyna, John J. Kavelaars, Jean-Marc Petit, Lynne Allen).
Priklauso Anankės palydovų grupei.
Juodežeris (Telšių r.)
Juodežeris – ežeras vakarų Lietuvoje, Telšių rajone, apie 5 km į pietvakarius nuo Ryškėnų. Ežero ilgis iš šiaurės vakarų į pietryčius – 0,2 km, plotis – iki 0,12 km. Altitudė 159,1 m. Krantai žemi. Ežerą supa Dievo Krėslo miškas. Ežeras nenutekantis, priklauso Lušinės baseinui (Ventos upės baseinas).
Katinėlis
Katinėlis – ežeras vakarų Lietuvoje, Telšių rajone, apie 7 km į pietvakarius nuo Ryškėnų, Dievo Krėslo miške. Ežero ilgis iš pietvakarių į šiaurės rytus – 0,12 km, plotis – iki 0,09 km. Altitudė 153,9 m. Krantai žemi, tik rytinis krantas aukštas – stūkso virš 20 m aukščio kalva – Žilvičių kalva arba Dievo Krėslas. Į vakarus už 140 m telkšo bevardis 0,3 ha ežerėlis. Katinėlio ežeras nenutekantis, priklauso Minijos upės intako Vilkos baseinui.
Gikonių šv. Lauryno koplyčia
'''Gikonių šv. Lauryno koplyčia''' – koplyčia, esanti Gikonių kaime, Kupiškio rajone, 1,5 km į šiaurę nuo Antašavos, Koplyčia stovi šalia kelio esančiose kaimo kapinaitėse. Priklauso Antašavos šv. Hiacinto (Jackaus) parapijai. šv. Lauryno koplyčia pastatyta 1736 m.
Objekto apsauga
Ji yra valstybės saugomas regioninės reikšmės paminklas, nuo 1997 m. įtrauktas į Kultūros vertybių registrą (kodas ). 2005 m. paskelbta valstybės saugoma kultūros vertybe.
Pėžaičių pagrindinė mokykla
Klaipėdos rajono Pėžaičių pagrindinė mokykla – buvusi dieninė, savarankiško mokymosi bendrojo lavinimo mokykla, esanti Pėžaičiuose (Klaipėdos raj.), vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 191792143. Steigėjas – Klaipėdos rajono savivaldybės taryba. Dabar tai Veiviržėnų gimnazijos skyrius.
Mokyklą remia Almos Adamkienės labdaros ir paramos fondas.
Istorija
Anksčiau atskira mokykla, 2008 m. prijungta prie Veiviržėnų gimnazijos.
Patris Lumumba
Biografija
Patris Lumumba gimė 1925 m. liepos 2 d. Baigęs protestantų mokyklą Lumumba dirbo pašto tarnautoju, buhalteriu ir neetatiniu žurnalistu. Bet sulaukęs trisdešimties įsitraukė į Profesinės sąjungos judėjimą ir pradėjo domėtis politika.
1958 m. jis padėjo įkurti Nacionalinį Kongo Sąjūdį, dalyvavo visos Afrikos konferencijoje Ganoje, kur susitiko su vadovais, primygtinai reikalaujančiais ir kitų Europos kolonijų nepriklausomybės. 1959 m. belgų valdžia P. Lumumbą suėmė už riaušių kurstymą, tačiau jis buvo paleistas ir 1960 m. pradžioje dalyvavo Briuselyje susitikime, kuris atvėrė kelią Kongo nepriklausomybei birželio 30 d. paskelbti. Kartu su savo partija laimėjęs rinkimus, Lumumba tapo ministru pirmininku.
Kai Jungtinių Tautų pajėgoms nepavyko greitai išspręsti Katangos provincijos atskilimo klausimo, Lumumba kreipėsi į Sovietų Sąjungą. Dėl to prezidentas Kasavubu atleido jį iš pareigų. Ketindamas pasiekti savo rėmėjus šalies viduje, Lumumba pabėgo iš Leopoldvilio, bet buvo sučiuptas ir perduotas Katangos sukilėliams, kurie jį nužudė.
Pagerbdama nužudytą Afrikos lyderį, Sovietų Sąjunga Maskvoje įkūrė Patriso Lumumbos Tautų draugystės universitetą.
Aubas
Aubas – miestas Vokietijoje, fedralinėje Bavarijos žemėje, Žemutinės Frankonijos regione, 30 km į pietus nuo Viurcburgo. Miestas yra 250 m virš jūros lygio. Gyventojų – 1562 (2008 m.), 1080 (1925 m.). Mieste yra vėlyvosios gotikos stiliaus XIII a. katalikų bažnyčia.
Cemnošijė
Cemnošijė – kaimas Lenkijos šiaurės rytuose, Grajevo valsčiuje, Grajevo apskrityje, Palenkės vaivadijoje. Kaimas yra apie 14 km į pietryčius nuo Grajevo ir apie 63 km į šiaurės vakarus nuo vaivadijos centro Balstogės.
Klaipėdos rajono Lapių pagrindinė mokykla
Klaipėdos rajono Lapių pagrindinė mokykla – dieninė, savarankiško mokymosi bendrojo lavinimo mokykla Klaipėdos raj. Lapiuose, vykdanti priešmokyklinio, pradinio, pagrindinio ir papildomo ugdymo programas lietuvių kalba intelekto sutrikimų, kalbos ir kitų komunikacijos sutrikimų turintiems, kurtiesiems ir neprigirdintiesiems vaikams. Įstaigos kodas 191791237. Steigėjas Klaipėdos rajono savivaldybės taryba.
Istorija
miniatiūra|250px|left|Mokyklos stadionas 1918 m. Lapiuose, buvusio dvaro pastate, įkurta Lapių pradžios mokykla. Iš dvaro likusi senoji liepų alėja. Mokykloje su visais mokiniais dirbo viena mokytoja (pavardė nežinoma). Vėliau buvo 4 skyriai, dirbo 2 mokytojai. Tarp pirmųjų mokytojų minima mokytoja Salomėja, Antanas Pleškys. Pradžios mokyklos vedėjas buvo Jonas Gestautas (po karo tapęs Plungės švietimo skyriaus vedėju). Apie 13 metų Lapių pradžios mokyklos vedėju buvo Romanas Gedvilas, patriotas, dalyvavo politikoje, sakydavo kalbas Gargžduose. Mokytojavo Alfonsas Kiaunė, buvęs Gargždų 6-klasės mokyklos vedėjas, vėliau išvežtas į Sibirą. Mirė Rešiotų lageryje. Karo metais mokykla tapo karo ligonine, čia vežė sužeistuosius, joje gyveno bataliono viršininkas. 1950 m. mokykla tapo septynmete, 1963 m. aštunmete. 1968 m. rugsėjo 14 d. atidarytas naujas mokyklos pastatas. 1974 m. įsikūrė Lapių pagalbinė mokykla, internatinė pradžios mokykla specialiųjų poreikių mokiniams. Joje ėmė dirbti defektologijos mokslus baigusios specialistės: Ieva Jarašiūtė, Vida Zuzevičienė, Ramutė Kelpšienė. Reikėjo auklėtojų, daugiau aptarnaujančio personalo. Didėjant mokinių skaičiui, buvo gerinamos mokymosi, darbo ir gyvenimo sąlygos: statomi priestatai, asfaltuojami takeliai, kuriama materialinė bazė. Direktorius V. Vaitkus kūrė naują mokyklą, tvarkė jos aplinką kaip tikrus savo namus. Tam atidavė visą savo energiją. 1984 m. pablogėjus sveikatai, dirbti nebegalėjo.
1987 m. mokykla tapo nepilna vidurine mokykla, 1988-1993 m. devynmetė mokykla, nuo 1993 m. pagrindinė mokykla. 2003 m. gegužės mėnesį mokyklą baigė pirmoji dešimtokų laida.
Visada pasiruošę
Pagrindiniai aktoriai
left|thumb|120px|Agentai Meisonas ir Steinbergas
Turinys
Pakelės užeigoje susipažinę Rosko ir Dagas netrukus įsivelia į nemalonumus ir priversti sprukti nuo policijos.
Oro uoste jie pasinaudoja svetimais vardais, neįtardami, kad užėmė slaptosios tarnybos agentų vietą ir nuo pat tos akimirkos tapo nusikaltėlių taikiniu. Lėktuve jiems perduodamas lagaminas su pinigais, o atskridus į Majamį, yra pristatomi viršininkui pravarde Tigras. Bičiuliai norėtų kaip nors dingti, tačiau, kaip agentai, gauna užduotį išsiaiškinti, kokį nusikaltimą planuoja paslaptingasis veikėjas slapyvardžiu K1.
Kadangi jiems implantuojami siųstuvai, Rosko ir Dagas neturi kitos išeities kaip tik imtis pavojingos užduoties, tikėdamiesi, kad, ją įvykdę, galės saugiai pasišalinti su pilnu pinigų lagaminu.
Politiškių ežeras
Ilgis iš šiaurės vakarų į pietryčius 1,58 km, plotis iki 0,31 km. Altitudė 185,5 m. Giliausia vieta (42,1 m) yra ežero viduryje. Krantai aukšti, statūs, vietomis ardomi. Prie pietvakarinio kranto auga Tauragnų miškas, kitose pakrantėse plyti pievos, dirbami laukai, šiaurinėje pakrantėje auga miškelis. Įteka 2 upeliai (vienas tik potvynių metu iš Klykių ežero). Pietuose išteka upelis į Mamutiškio ežerą (Tauragno ežero baseinas).
Prie ežero yra Politiškių kaimas. Nuo jo ir kilęs ežero vardas. Prie vakarinio kranto įsikūręs Inkartų, prie pietinio - Tauragnų, kaimai.
F.O.X.E. apdovanojimas
F.O.X.E. apdovanojimas – apdovanojimas, nuo 1990 m. skiriamas pornografijos kino pramonės atstovams. „FOXE“ taip pat yra organizacija, kurią įkūrė režisierius William Margold bei aktorė Viper, kovojanti prieš pornografijos cenzūrą.
Ceremonijos metu apdovanojimai yra skiriami 4 kategorijose:
Nuo 2002 m. įvykusios ceremonijos kartais yra apdovanojami aktoriai už karjeros pasiekimus (kategorija „Broast“).
Arkanzasas (upė)
Arkanzasas  – upė centrinėje JAV; Misisipės dešinysis intakas. Tai ketvirta pagal ilgį JAV upė. Prasideda Uoliniuose kalnuose, Kolorado valstijoje, netoli Lidvilio. Aukštupyje Arkanzasas – kalnų upė. Tačiau didžiąją dalį teka Didžiosiomis ir Centrinėmis lygumomis. Teka pietryčių kryptimi Kolorado, Kanzaso, Oklahomos ir Arkanzaso valstijomis. Įteka į Misisipę ties Napoleono gyvenviete.
thumb|left|240px|Arkanzaso aukštupys Uoliniuose kalnuose
Didžiausi intakai: Solt Fork Arkanzasas, Simaronas, Kaneidianas, Poto (dešinieji), Paunių upė, Mažasis Arkanzasas, Verdigrisas, Niošas (kairieji).
Vidutinis upės debitas 1300 m³/s, tačiau sausrų metu gali nukristi iki 23 m³/s. Ties Litl Roku vandens lygio svyravimas siekia 8–10 m. Laivuojama 1000 km nuo žiočių. Ant Arkanzaso upės įrengtos hidroelektrinių kaskados. Upė naudojama drėkinimui. Prie Arkanzaso įsikūrę Vičitos, Talsos, Litl Roko miestai. Upės aukštupys mėgstamas plaukiotojų kajakais.
Tulpių manija
thumb|right|
Tulpių manija buvo pirmasis spekuliatyvus burbulas, sukėlęs ekonomikos nuosmukį.
Tulpių biržos
XVII a. Nyderlanduose tulpių svogūnėlių verslas buvo labai paplitęs. Naujų ir retų veislių tulpių svogūnėliai buvo populiarus spekuliacijos objektas. Tulpių svogūnėliai simbolizavo tam tikrą socialinį statusą. Tuo metu svogūnėliais buvo prekiaujama reguliuojamose biržose (vertybinių popierių rinkose); prekyboje dalyvavo įvairiausių visuomenės sluoksnių atstovai. Atsirado išvestiniai ateities sandoriai, pagal kuriuos buvo parduodamas būsimas tulpių svogūnėlių derlius.
Prieš sprogstant burbului, per vieną mėnesį tulpių svogūnėlių kaina padidėjo dvidešimt kartų. Tai buvo spekuliacijos nuo burbulo viršūnė: per keletą savaičių tulpių svogūnėlių kaina krito daugiau nei dvidešimt kartų. Tulpių auginimo išplitimas ir staigus pasiūlos padidėjimas suvaidino lemiamą vaidmenį, kad burbulas sprogtų. Investuotojai sužinojo, kad tulpių svogūnėliai nėra jau tokia reta prekė. Olandijos vyriausybė tulpių svogūnėlių prekiautojams pasiūlė stabilizuoti kainas. Daug prekiautojų subankrutavo. Dėl burbulo sprogimo skaudžiai nukentėjo daug ekonomikos sektorių.
Tulpių atsiradimo istorija
thumb|upright|left|
1555–1562 m. Osmanų imperijoje (dabartinėje Turkijoje) gyveno austrų pasiuntinys Ogjeras de Busbekas. Jis parvežė į Europą kelis tulpių svogūnėlius. Iš Konstantinopolio (dabartinis Stambulas) į Vieną atkeliavę tulpių svogūnėliai buvo pasodinti Habsburgų dinastijos Austrijos imperatoriaus Ferdinando I sode.
Tulpes prižiūrėjo Čarlesas de L’Ekliūzas – žymus to meto prancūzų botanikas, paprastai prisistatydavęs lotynišku Carolus Clusius vardu. Jam pavyko sukurti gėlėms tinkamą klimatą – tulpės Habsburgų rūmuose pražydo.
Aišku, garsas apie tai pasklido plačiai, pasiekė net Nyderlandų Leideno universiteto vadovybę. Ši prikalbino Čarlesą de L’Ekliūzą tapti Leideno universiteto botanikos sodo kuratoriumi.
1593 metų rudenį su „slaptu tulpių svogūnėlių kroviniu“ Čarlesas de L’Ekliūzas atvyko į Nyderlandus, į netoli Hagos esantį Leideną. 1594 metais Nyderlanduose pražydo pirmoji jo pasodinta tulpė. Čarlesas de L’Ekliūzas Leideno botanikos sode dirbo daugiau nei 20 metų: kryžmino įvairias tulpių rūšis, stengėsi išvesti tokias, kurias būtų galima auginti atšiauresniame klimate nei Turkijos, stengėsi išgauti įvairių atspalvių žiedus.
Vieną kartą Čarleso de L’Ekliūzo tulpės iš universiteto botanikos sodo buvo pavogtos. Netrukus olandiškas tulpes užpuolė kažkokia nežinoma liga (manoma, kad tai buvo virusas) – tulpių žiedai įgaudavo įmantrias, anksčiau nematytas formas, kai kurių žiedlapių kraštai tapo karpyti, atsirado naujų atspalvių. Būtent ši anomalija ir tapo tulpių manijos Nyderlanduose priežastimi.
Tuo metu visi Nyderlandai nežydėjo tulpėmis ir šių gėlių nebuvo galima rasti prie kiekvieno olando namų. Tulpės buvo prabangos simbolis, jų buvimas sode rodė to žmogaus aukštą statusą visuomenėje.
Kokainmedis
Kokainmedis (Erythroxylum) – kokainmedinių (Erythroxylaceae) šeimos augalų gentis, paplitusi Pietų Amerikoje.
Gentyje yra ~250 rūšių, iš kurių tik tikrasis kokainmedis (Erythroxylum coca) naudojamas kokaino gamybai. Kokainmedžių lapai maisto šaltinis įvairių drugių lervoms.
Obanė
Obanė – miestas Prancūzijoje, Provanso-Alpių-Žydrosios pakrantės regione, į rytus nuo Marselio. Gyventojų – 41 100 (1990 m.), 12 000 (1930 m.).
Apylinkėse auginamos vynuogės ir gaminamas vynas.
Stari Kornino Šv. Archangelo Mykolo parapija
'''Stari Kornino Šv. Archangelo Mykolo parapija'''  – viena iš Hainuvkos stačiatikių dekanato parapijų, Stari Kornino kaime. 1773 m. pastatyta Stari Kornino Šv. Onos cerkvė. 1893 m. pastatyta Stari Kornino Šv. Archangelo Mykolo cerkvė.
Japonijos turto kainų burbulas
Japonijos turto kainų burbulas buvo ekonominis burbulas pūtęsis nuo 1986 m. iki 1991 m. kurio metu nekilnojamo turto bei akcijų kainos smarkiai kilo. Ši Japonijos ekonomikos griūtis nebuvo staigus sprogimas, o greičiau laipsniškas ilgo laikotarpio nuosmukis, kuris baigėsi 2003 metų pabaigoje, kuomet vertybynių popierių kainos pasiekė dugną. Vėliau įsisiūbavus pasaulinei krizei 2008 metais Japonijos biržų akcijos palietė dar žemesnę ribą. Dėl šių priežasčių 1990 - 2000 metų laikotarpis Japonijos istorijoje ekonomistų yra vadinamas prarastu dešimtmečiu.
Japonijos NT rinkos burbulas
Japonijos nekilnojamo turto kainų burbulo nesustabdomas pūtimasis truko 7-8 metus, tačiau šio burbulo sprogimo pasekmės jautėsi daugiau nei 15 metų. Šis kainų burbulas yra vienas žymiausių ekonominių burbulų pasaulio finansų istorijoje. Didžiausi nekilnojamo turto kainų pokyčiai buvo stebimi Japonijos sostinėje Tokijuje. Dirbtinai sukeltos kainos po burbulo sprogimo krito dešimtimis kartų.
Japonijoje nekilnojamo turto kainų kilimas sutapo su analogišku kainų pokyčiu vertybinių popierių rinkoje bei bendru ekonomikos kilimu. Tačiau stabtelėjus ekonomikos kilimui, nekilnojamo turto rinka bei vertybinių popierių birža pradėjo strimgalviais ristis žemyn. Visas NT (tiek komercinės paskirties, tiek gyvenamasis būstas) buvo pervertintas tokiu laipsniu, kad kritimo nebegalėjo sustabdyti jokie fundamentalūs ekonominiai rodikliai ar rinkos dalyvių lūkesčiai.
Vida Giedrimienė
Vida Giedrimienė (g. 1943 m. balandžio 28 d. Skuode) – Lietuvos ir Kretingos rajono politinė bei visuomenės veikėja.
Biografija
10 klasių baigė Varnių vidurinėje mokykloje. 11-ąją baigė Šilalės vidurinėje mokykloje. 1965 m. baigė Vilniaus valstybinį pedagoginį institutą, lietuvių kalbos ir literatūros mokytoja.
1965 m. Skuodo raj. Lenkimų vidurinės mokyklos mokytoja, 1966 m. Tauragės raj. Pagramančio aštuonmetės mokyklos direktoriaus pavaduotoja, 1967 m. Šilalės raj. Švietimo skyriaus metodininkė, 1969 m. Darbėnų vidurinės mokyklos mokytoja, vėliau aštuoniolika metų Kretingos raj. Švietimo skyriaus metodinio kabineto vedėja, mokyklų inspektorė, Kretingos rajono knygyno vedėja. 1992–2005 m. Kretingos rajono savivaldybės administracijos Švietimo skyriaus vedėja. Klaipėdos apskrities Švietimo tarybos narė.
Liberalų ir centro sąjungos Kretingos rajono skyriaus narė. 2007–2011 m. Kretingos rajono savivaldybės tarybos narė.
Sutuoktinis Edmundas, vaikai Egita, Aurima.
Praksidikė (palydovas)
Praksidikė arba Jupiteris XXVII – Jupiterio palydovas, atrastas 2000 m. Havajų universiteto astronomų komandos, kuriai vadovavo Scott S. Sheppard (David C. Jewitt, Yanga R. Fernández, Eugene A. Magnier). Iškart po atradimo palydovui suteiktas pavadinimas S/2000 J 7. Vėliau pavadinta teisinės bausmės deivės vardu (žr. Praksidikė).
Priklauso Anankės palydovų grupei, kur yra antroji pagal dydį. Manoma, jog palydovas yra suirusio heliocentrinio asteroido liekana. Jei 28 km skersmens Anankė greičiausiai yra sumažėjęs pradinis asteroidas, tai 6.8 km skersmens Praksidikė greičiausiai bus didžiausia nuo jo atskilusi dalis.
Krokialaukis
Krokialaukis – miestelis Alytaus rajono savivaldybės vakarinėje dalyje, 10 km į šiaurės rytus nuo Simno, 6 km į šiaurę nuo kelio. Seniūnijos ir seniūnaitijos centras. Stovi Krokialaukio Kristaus Atsimainymo bažnyčia (pastatyta 1872 m.), yra Krokialaukio Tomo Noraus-Naruševičiaus vidurinė mokykla (joje yra etnografinis muziejus), paštas (LT-64041), ambulatorija, kultūros namai, biblioteka. Krokialaukis įsikūręs abipus Nemuno intako Peršėkės, vakariniame pakraštyje telkšo Krokialaukio tvenkinys.
miniatiūra|left|Daugiafunkcis centras
Istorija
Krokialaukis įkurtas XVI a., Krokialaukio dvaras žinomas nuo XVI a. antros pusės. Priklausė Alytaus ekonomijai, buvo rakto centras. Jis garsėjo žirgų auginimu. Žirgai buvo skiriami Lietuvos Didžiosios Kunigaikštijos kariuomenei. Prieš 1755 m. pastatyta Krokialaukio bažnyčia. 1819 m. įkurta parapinė, 1870 m. – valdinė pradžios mokykla. Draudžiamąją spaudą lietuvių kalba apylinkėse platino A. Radušis, A. Grinevičius, J. Kancleris ir kiti. 1869–1872 m. pastatyta Krokialaukio Kristaus Atsimainymo bažnyčia, ją pašventino vyskupas Antanas Baranauskas. XIX a. Krokialaukis – palivarkas Kalvarijos apskrityje, valsčiaus centras.
1935 m. Krokialaukio valstiečiai dalyvavo Suvalkijos valstiečių streike. 1941 m. birželio mėn., 1947 m. ir 1948 m. TSRS valdžia ištrėmė 31 Krokialaukio gyventoją. Po Antrojo pasaulinio karo Krokialaukio apylinkėse veikė Dainavos apygardos Dzūkų rinktinės Lietuvos partizanai. Sovietmečiu kolūkio centrinė gyvenvietė. 1978 m. sukurtas Krokialaukio tvenkinys.
2007 m. patvirtintas Krokialaukio herbas.
Gyventojai
miniatiūra|250px|left|[[Peršėkė žemiau tvenkinio]]
Japonijos futbolo čempionatas
Japonijos futbolo čempionatas (J1 League) – Japonijos profesionalų futbolo lyga, įkurta 1992 metais.
Lygos varžybas organizuoja Japonijos futbolo federacija.
Pakalniškiai (reikšmės)
Pakalniškiais vadinama daug Lietuvos kaimų:
Francesco Guardi
Frančeskas Gvardis (it. Francesco Guardi, 1712 m. spalio 5 – 1793 m. sausio 1 d.) – italų XVIII a. dailininkas iš Venecijos, vienas geriausiai žinomų Europos vedutistas po Kanaleto.
Skirtingai nuo Kanaleto linijinio ir tikslaus vaizdavimo, Frančesko Gvardžio kūryboje dominuoja smulkių spalvinių potėpių peizažai, dėl ko jo kūryba pradėta vertinti aukštai tik XX a. pradžioje, po impresionistinės dailės įvertinimo.
Biografija
Frančeskas Gvardis gimė 1712 m. spalio 5 d. Venecijoje, dailininkų šeimoje. Jo tėvas Domenikas (miręs, kai Frančeskui buvo 4 m.), broliai Džan Antonijus ir Nikolas buvo dailininkai, o sesuo ištekėjo už vieno didžiausių XVIII a. dailės meistrų Dž. B. Tjepolo. Manoma, kad pažintis su Tjepolo kūryba greičiausiai lėmė daug gyvesnį ir spalvingesnį Frančesko darbų pobūdį, skirtingai nuo Kanaleto ir šio mokinio Bernardo Beloto.
Maža žinių apie Frančesko jaunyste. Manoma, kad jis dirbo šeimos studijoje, kuriai vadovavo Gian Antonio, padėdamas broliui tapyti įvairias istorines scenas. Pirmasis Frančesko darbas minimas 1738 m. Maždaug nuo 1750-ųjų pabaigos Frančeskas pradėjo tapyti savarankiškai ir kardinaliai pakeitė paveikslų tematiką – tapo vedutistu ir kasdienių Venecijos gyvenimo scenų tapytoju. Pirmieji tokie Frančesko darbai buvo įtakoti Kanaleto, tačiau Gvardis greitai nusikratė šios įtakos ir, skirtingai nuo Kanaleto aiškios linijos, pradėjo teikti pirmenybę mažiems spalviniams potėpiams. 1757 m. dailininkas vedė Maria Mathea Pagani, irgi dailininko dukterį, su kuria susilaukė dviejų sūnų, Vinčenco (1757) ir Džakomo (1764). 1758 m. žinomas ankstyviausias Gvardžio pasirašytas ir datuotas paveikslas. 1761 m. Frančeskas buvo įrašytas į Venecijos dailininkų gildiją ir, spėjama, pradėjo vadovauti šeimos studijai, kai 1760 m. mirė brolis Džan Antonijus.
1763 m. Frančeskas nutapė 12 paveikslų seriją naujojo Venecijos dožo išrinkimo proga. Sekančią dailininko kūrybą sunku datuoti. Frančeskas savo gyvenimo metu nebuvo ypatingai žinomas ir vertinamas. Nuo maždaug 1770-ųjų pradžios Frančeskas galutinai atsisakė Kanaleto tradicijos. Nors būdingi žanrai – vedutos ir kapričai – išliko, tačiau dailininkas nebesistengė vaizduoti peizažų tiksliai. Jo paveiksluose pradėjo dominuoti atmosferiniai efektai, Venecijos įlankoje ir pastatuose atsimušantys debesų šešėliai. 1782 m. Venecijos vyriausybė užsakė Frančeskui paveikslų Rusijos imperijos princo Pauliaus Petrovičiaus ir popiežiaus Pijaus VI apsilankymų progomis. 1784 metais Frančeskas buvo išrinktas į Venecijos dailės akademiją. Dailininkas mirė 1793 m. sausio 1 d. Venecijoje, jo sūnus Džakomas tapo dailininku.
Vida Kanapkienė
Vida Kanapkienė (g. 1951 m. sausio 28 d. Kulšėnuose, Mažeikių raj) – Lietuvos ir Kretingos rajono muziejininkė, politikė.
Biografija
1973 m. baigė Vilniaus Valstybinį pedagoginį institutą, istorijos ir pedagogikos specialybę. 1980–2023 m. Kretingos muziejaus direktorė.
Lietuvos centro sąjungos, nuo 2003 m. Liberalų ir centro sąjungos Kretingos rajono skyriaus narė, Kretingos skyriaus pirmininkė. 2003–2004 m. ir 2007 m. Kretingos rajono savivaldybės tarybos narė, dėl pareigų atsisakė mandato.
Kretingos miesto bendruomenės pirmininkė, Lietuvos muziejų tarybos narė.
Obena
Obena – Prancūzijos miestas Sevenų kalnuose (Cevenne) Ardešo departamente, apsauptas užgesusių ugnikalnių. 236 m virš jūros lygio. Gyventojai – 11 048 (1999 m.), 7428 (1931 m.). XVI a. buvo vienas iš Prancūzijos reformatų centrų.
Arimantas Juvencijus Raškinis
Arimantas Juvencijus Raškinis (g. 1944 m. kovo 13 d. Kaune) – biofizikas, Lietuvos politinis bei visuomenės veikėjas.
Biografija
1961 m. aukso medaliu baigė Kauno Aušros vidurinę mokyklą. 1967 m. su pagyrimu baigė Kauno medicinos instituto Biofizikos fakultetą, įgijo biofiziko specialybę. Diplominį darbą rengė ir gynė Maskvos valstybinio universiteto Matematinių metodų biologijos laboratorijoje ir TSRS mokslų akademijos Informacijos perdavimo problemų instituto regos laboratorijoje. 1967 m. Maskvos universiteto Mechanikos ir matematikos fakulteto Bendrųjų valdymo problemų katedros aspirantas. Darbo tema – iš informatikos srities, tyrimų objektas – loginiai automatinės indukcijos metodai. 1972 m. technikos mokslų daktaras.
1971–1990 m. Kauno Fizikinių techninių energetikos problemų instituto bendradarbis. Tyrinėjo energetinių ir kitų sudėtingų sistemų būklės diagnostiką bei valdymą intelektikos, matematinio programavimo bei situacinio valdymo metodais. 1990–1992 m. Vytauto Didžiojo universiteto Informatikos mokslo centro darbuotojas, skaitė paskaitas studentams. Yra paskelbęs per 50 mokslinių publikacijų.
Politinė veikla
Į politinę veiklą įsitraukė aspirantūros metu dirbdamas žinomo žmogaus teisių gynėjo Sergejaus Kovaliovo laboratorijoje. Nuo 1973 m. po kratos, atliktos „Lietuvos Katalikų Bažnyčios kronikos“ byloje, šeima patyrė KGB ir TSKP struktūrų persekiojimus, buvo trukdoma dirbti mokslinį darbą. Nuo Atgimimo pradžios dalyvavo Lietuvos Persitvarkymo Sąjūdžio veikloje, nuo 1992 m. Lietuvos krikščionių demokratų partijos narys.
1992 m. Kauno Aleksoto-Vilijampolės rinkimų apygardoje išrinktas į Lietuvos Respublikos Seimą. 1996–2000 m. Seimo narys pagal Lietuvos krikščionių demokratų partijos sąrašą. Europos Tarybos Parlamentinės Asamblėjos Mokslo ir technologijų komiteto narys, šio komiteto Energetikos ir technologijų pakomitečio pirmininkas, Europos liaudies partijos politinės grupės pirmininko pavaduotojas. Nuo 2001 m. Vytauto Didžiojo universiteto darbuotojas.
Žmona Danutė, sūnūs – Gailius, Dalius, Vismantas, dukterys Austė ir Imantė.
Gindibu
Gindibu – arabų karalius, buvęs Aramėjų Damasko karaliaus sąjungininkas Karkaro mūšyje 853 m. pr. m. e. Gindibu kariai kartu su Damasko kariuomene kovėsi prieš Naujosios Asirijos imperiją. Asirų raštininkas aprašė Asirijos priešininkų kariuomenę, ir tas aprašymas yra pirmas dokumentas, kuriame minimi arabai kaip atskira etninė grupė. Apie to meto arabus ar Gindibu daugiau niekas nežinoma.
Gaudešiaus ežeras
Gaudešiaus ežeras arba Gaudėšiaus ežeras – ežeras vakarų Lietuvoje, Telšių rajone, apie 5,5 km į pietvakarius nuo Ryškėnų. Ežero ilgis iš šiaurės į pietus – 0,36 km, plotis – iki 0,24 km. Altitudė 156,2 m. Krantai sausi, daugiausia apaugę mišku (Dievo Krėslo miškas). Pietuose išteka upelis link Gargždupio (Vilkos intakas). Šalia įsikūręs Degučių kaimas, kaimo turizmo sodyba.
Kajesas
Kajesas – svarbus transporto ir prekybos mazgas. Per miestą eina Dakaro–Nigerio geležinkelis. Šalia miesto yra tarptautinis oro uostas, upių uostas. Žemės ūkio žaliavų (javų, žemės riešutų ir kt.) perdirbimas ir prekyba. Apylinkėse aukso ir geležies gavyba. Netoli Kajeso yra 1855 m. pastatytas prancūzų Medino fortas.
Miesto pavadinimas soninkų kalba reiškia „drėgną, užliejamą vietą“. Kajesas – viena karščiausių, tankiai gyvenamų pasaulio vietų. Vidutinė dienos temperatūra – 35 °C, tačiau balandžio – gegužės mėnesiais viršija 40 °C.
Istorija
Kajesas 1892 m. tapo Prancūzų Sudano sostine. 1899 m. naujai suformuotos Aukštutinio Senegalo-Nigerio kolonijos sostinė iš Kajeso perkelta į Bamaką.
Džeimsas (upė Virdžinijoje)
Džeimsas  – upė JAV, Virdžinijos valstijoje. Prasideda Apalačų kalnuose (Aleganuose), teka į pietryčius per Žydrąjį kalnagūbrį, Pidmonto plynaukštę ir Paatlantės žemumą. Įteka į Atlanto vandenyno Česapiko įlanką.
Didžiausi intakai: Apomatoksas, Čikahominis, Varvikas, Paganas, Nansemondas, Elizabetas.
Didžiausias debitas 5000 m³/s. Džeimsas laivuojamas nuo Ričmondo. Ties žiotimis įsikūręs Norfolko uostas.
Alberichas
thumbAlberichas (, sen.) – elfų karalius, burtininkas Karolio Didžiojo ciklo padavimuose, apdainuotas XIII a. pradžios Huon de Bordeaux (išleistas 1860 m.), kuris vėliau virto proziniu liaudies romanu.
Paliesė
Paliesė (arba Polesė) vadinama:
Darbotvarkė 21
Darbotvarkė 21 – su aplinkos apsauga ir darniuoju vystymusi susijęs veiksmų planas, priimtas Aplinkos ir plėtros konferencijoje 1992 metais. Darbotvarkė 21 apima platų temų sąrašą ir yra sukurtas kaip patarimų rinkinys, galintis padėti tarptautinėms organizacijoms, valstybėms, nevyriausybinėms organizacijoms ir pavieniams individams pritaikyti darnios raidos principus praktikoje. Darbotvarkės 21 svarba ir įgyvendinimo būtinybė buvo iš naujo patvirtinta 2002 metais vykusiame Žemės susitikime dėl darnios plėtros bei 2012 m. rengtoje Konferencijoje dėl darnios plėtros.
Struktūra
Darbotvarkė 21 suskirstyta į 4 dalis ir 40 skyrių. Pirmoji dalis skirta socialiniams ir ekonominiams darnios raidos klausimams. Antroji – resursų apsaugai ir efektyviam panaudojimui. Trečioji – įvairių įtakos grupių, kaip kad vietinių gyventojų, valdžios institucijų ir NVO, įtraukimui į sprendimų priėmimą ir jų įtakos stiprinimui. Ketvirtoji – iškeltų tikslų įgyvendinimo būdams (kaip kad technologijoms, švietimui, institucijoms) ir jų finansavimui.
Įgyvendinimas
Jungtinių Tautų darnios raidos komisija veikia kaip Darbotvarkės 21 įgyvendinimą prižiūrinti institucija.
Darbotvarkė 21 nėra teisiškai įpareigojantis dokumentas, valstybės neprivalo įgyvendinti jame išdėstytų nuostatų. Dėl to joje iškeltų tikslų įgyvendinimas yra lėtas ir ribotas. Nepaisant to, Darbotvarkė 21 padarė įtaką šalims sukurti savas darnios raidos strategijas, įgyvendindamos darniojo vystymosi principus ja remiasi įvairios organizacijos bei pačios Jungtinės Tautos.
Dyskobolia Grodzisk Wielkopolski SSA
Istorija
Klubo ištakos siekia 1922 m.
Iki 2007/08 m. sezono komanda žaidė aukščiausioje Lenkijos lygoje.
2008 m. po susijungimo su Varšuvos „Polonia“ komandos vietą aukščiausioje lygoje perėmė „Polonia“.
Naujojo Grodzisko „Dyskobolia“ klubo ekipa žaidė IV pakopoje.
Uoginių šv. Marijos Magdalietės koplyčia
'''Uoginių šv. Marijos Magdalietės koplyčia''' – koplyčia, esanti Uoginių kaime, Kupiškio rajone, į pietvakarius nuo Antašavos. Koplyčia pasiekiama iš kelio Uoginiuose, pavažiavus 2,8 km pro Adomo Petrausko etnografinį muziejų. Priklauso Antašavos šv. Hiacinto (Jackaus) parapijai.
Šv. Marijos Magdalietės koplyčia pastatyta Uoginių kaimo kapinėse. Kaip ir kitose kapų koplyčiose, čia būdavo šarvojami mirusieji, laikomos gedulingos mišios. Uoginių koplyčioje 1803–1807 m. mišias laikydavo poetas kunigas Antanas Strazdas. Koplyčia pastatyta 1716 m. Ji yra valstybės saugomas regioninės reikšmės paminklas.
Architektūra
Tai viena iš Lietuvoje paplitusių daugiakampių medinių koplyčių, kurių tolimais prototipais laikytinos šešiakampės ir aštuonkampės mūrinės barokinės bažnyčios, o artimesniais – baroko ir klasicizmo epochų medinės centriškojo bei ištęsto tūrio daugiakampės bažnyčios. Šios tūrinės formos buvo pamėgtos liaudies meistrų.
Uoginių koplyčia aštuonkampio plano, ties pagrindiniu įėjimu pristatytas žemesnis už pagrindinį tūrį ir atviras dvišlaitis prieangis (2,25x2,67 m). Varpinę atstoja ant prieangio įtaisytas nedidelis keturkampis bokštelis su jame pakabintu varpu. Koplyčios viršūnes puošia kaltiniai kryžiai. Pastatas vertikaliai apkaltas lentelėmis, durys plačios, dvivėrės, langai puošnūs, su dekoratyviais antlangiais-karnizais. Priekyje – memorialinė lenta, įamžinusi Uoginiuose kunigavusį Antaną Strazdą.
Objekto apsauga
1997 m. koplyčia įtraukta į Kultūros vertybių registrą (kodas 15979 ), 2005 m. pripažinta valstybės saugomu objektu.
Antanas Gaidys
Antanas Gaidys (1926 m. kovo 22 d. Nevetiškyje, Subačiaus valsčius, Panevėžio apskritis – 2018 m. vasario 11 d. Vilniuje) – Lietuvos filosofas, partinis veikėjas, habilituotas humanitarinių mokslų daktaras.